Diari Oficial de la Generalitat Valenciana


Sumari del DOGV 9154, del 18-08-2021 (2021/8617)

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al 4 en el programa 141.10, Administració de justícia, de la Conselleria de Justícia, Interior i Administració Pública, per import de 398.552,20 euros, així com la modificació de les dades descriptives de la línia de concessió directa 168.1.B S8433, «Subvenció a jutjats de pau», de l'annex de transferències i subvencions corrents del programa 141.10. Expedient 07.009/21-122.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9154

Data del DOGV
:   18-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8617


Data del document
:   29-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al 4 en el programa 141.10, Administració de justícia, de la Conselleria de Justícia, Interior i Administració Pública, per import de 398.552,20 euros, així com la modificació de les dades descriptives de la línia de concessió directa 168.1.B S8433, «Subvenció a jutjats de pau», de l'annex de transferències i subvencions corrents del programa 141.10. Expedient 07.009/21-122. [2021/8617]  
Correspon a la Generalitat Valenciana, a través dels seus pressupostos, fer efectiva la previsió continguda en l'article 52 de la Llei 38/1988, de 28 de desembre, de demarcació i planta judicial i, per tant, establir un crèdit per a subvencionar els ajuntaments per les despeses que suporten, derivades del funcionament dels jutjats de pau, subvenció que es modula en funció del nombre d'habitants de dret del municipi d'acord amb l'últim cens publicat per l'INE.  
  
L'Administració de la Generalitat no havia regulat la tramitació del pagament de les subvencions previstes en la llei estatal, i la pràctica habitual era pagar amb càrrec al capítol 2 les persones que ocupaven les secretaries dels jutjats de pau de municipis amb població inferior a 7.000 habitants i aquells amb igual o superior població a 7.000 habitants, sense places creades per la Generalitat.  
En el pressupost aprovat per a aquest exercici 2021 es va incloure la línia de concessió directa 168.1.B S8433, «Subvenció a jutjats de pau», en el capítol 4 del programa 141.10, Administració de justícia, amb una dotació de 250.000 euros, amb la finalitat subvencionar els ajuntaments per les despeses que genera el funcionament de jutjats de pau seus judicials de la Comunitat Valenciana.   
Atés que està prevista una urgent actuació normativa en desenvolupament de l'esmentat article 52, per a fer immediatament aplicable el seu mandat, contribuir a millorar la gestió administrativa i la tramitació dels pagaments i tenint en compte les característiques de l'esmentada línia de subvenció, la Conselleria de Justícia, Interior i Administració Pública considera convenient modificar les dades descriptives relatives a la descripció i finalitat de l'esmentada línia subvenció S8433, «Subvenció a jutjats de pau», sense alterar les dades essencials ni la finalitat d'aquesta, per a donar cobertura a les despeses ocasionades pel personal no funcionarial que exerceix la secretaria, així com ampliar la seua dotació per import de 398.552,20 euros, mitjançant la transferència de disponibilitats existents en el capítol 2 del mateix programa 141.10, Administració de justícia.  
A aquest efecte, i en virtut del que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Modificar, en l'annex de transferències i subvencions corrents del programa 141.10, Administració de justícia, les dades relatives a la descripció i finalitat la línia de concessió directa 168.1.B S8433, «Subvenció a jutjats de pau», en els termes següents:  
  
Redacció actual Redacció modificada  
Descripció i finalitat: subvencionar els ajuntaments per les despeses que genera el funcionament del jutjat de pau, seus judicials de la Comunitat Valenciana. Descripció i finalitat: ajudes als ajuntaments de la Comunitat Valenciana per a despeses de funcionament dels jutjats de pau, incloent-hi les despeses ocasionades pel personal no funcionarial que exerceix la secretaria.  
  
  
  
Segon  
Autoritzar una minoració de crèdit en l'aplicació 30.57.97.806.80.5 per import de 398.552,20 euros.  
  
Tercer  
Autoritzar un increment de crèdit en l'aplicació 49.74.12.425.08.4 per import de 398.552,20 euros, que permet incrementar la dotació de la línia de concessió directa 168.1.B S8433, d'acord amb el següent detall:  
  
València, 29 juliol de 2021.- El conseller d'Hisenda i Model Econòmic: Vicent Soler i Marco.